text: Ronald Christiansen fik hacket sin bankkonto for en halv million
  30 august 2013 kl. 14.25
  På en junidag i sommer kunne Ronald Christiansen konstaterer, at der på hans bankkonto manglede en halv million kroner. Han var blevet hacket.
  Han er indehaver af Jydsk Tag og Facade, og det var netop fra det firmaer, at de fleste af pengene forsvandt. Pengene var på vej til Grækenland, da hackere via en såkaldt trojansk hest havde fået adgang til personlige oplysninger. Men han opdagede det ved en tilfældighed selv og fik stoppet transaktionen.
  Sidste år blev der i Danmark hacket netbankkonti for 6,3 millioner kroner fordelt på 199 kunder. Hvis pengene bliver taget fra din private konto, kan du få pengene refunderet. Men samme regler gælder ikke for erhvervsdrivende. Det kunne have fået fatale konsekvenser for den selvstændige.
  - De lænser bare indtil det er tømt. I og for sig kunne de have ruineret en familie, så firma skal lukke og du skal gå for hus og hjem. Det synes jeg, er det mest rystende. At det kan lade sig gøre, siger Ronald Christiansen.
  